ddrg/super_eurlex huggingface dataset:
RÅDETS AFGØRELSE

af 22. marts 1999

om indgåelse på Det Europæiske Fællesskabs vegne af den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side

(1999/279/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;

den mellemregionale rammeaftale om sarmarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side undertegnet i Madrid i december 1995 bør godkendes på Fællesskabets vegne -

TRUFFET FØLGENDE AFGØRELSE:

Artikel 1

Den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side godkendes herved på Fællesskabets vegne.

Teksten til aftalen er knyttet til denne afgørelse(3).

Artikel 2

Formanden for Rådet varetager i henhold til artikel 26 i aftalen formandskabet i Samarbejdsrådet og repræsenterer Fællesskabet heri. En repræsentant for Kommissionen varetager formandskabet i den blandede samarbejdskommission og i den blandede underkommission for handel i overensstemmelser med disses forretningsordener og repræsenterer Fællesskabet i disse organer.

Artikel 3

Formanden for Rådet foranstalter på Fællesskabets vegne den i aftalens artikel 34 nævnte notifikation.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 22. marts 1999.

På Rådets vegne

G. VERHEUGEN

Formand

(1) EFT C 14 af 19.1.1996, s. 3.

(2) EFT C 166 af 10.6.1996, s. 40.

(3) EFT L 69 af 19.3.1996, s. 4.
RÅDETS AFGØRELSE

af 26. april 1999

om ændring af afgørelse 88/591/EKSF, EØF, Euratom om oprettelse af De Europæiske Fællesskabers Ret i Første Instans med henblik på at åbne mulighed for, at Retten sættes af en enkelt dommer

(1999/291/EF, EKSF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 168 A,

under henvisning til traktaten om oprettelse af Det Europæiske Kul- og Stålfællesskab, særlig artikel 32d,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til anmodning fra Domstolen,

under henvisning til udtalelse fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Siden oprettelsen af Retten i Første Instans er dens arbejdsbyrde steget væsentligt, og sagerne om intellektuel ejendomsret, navnlig anvendelsen af Rådets forordning (EF) nr. 40/94 af 20. december 1993 om EF-varemærker(2) vil på ny medføre en væsentlig forøgelse af arbejdsbyrden;

(2) for at gøre det muligt for Retten at behandle det øgede antal sager må alle muligheder tages i brug for at forbedre effektiviteten i den måde, hvorpå Retten med den nuværende sammensætning fungerer, inden det overvejes at øge antallet af medlemmer af Retten;

(3) erfaringerne fra forskellige nationale retssystemer i medlemsstaterne viser, at i et vist antal tilfælde tilsiger hverken karakteren af de retlige og faktiske spørgsmål, der skal tages stilling til, sagens betydning eller særlige omstændigheder i øvrigt, at sagen i første instans afgøres af et dommerkollegium, og at antallet af sager, der afgøres af en retsinstans, kan øges væsentligt, når visse sager kan afgøres af en enkelt dommer;

(4) på samme måde tilsiger hverken de retlige eller faktiske problemer i visse sager, som indbringes for Retten i Første Instans, sagernes betydning eller særlige omstændigheder i øvrigt, at disse sager behandles af tre dommere;

(5) Rådets afgørelse 88/591/EKSF, EØF, Euratom af 24. oktober 1998 om oprettelse af De Europæiske Fællesskabers Ret i Første Instans(3) bør ændres i overensstemmelse hermed -

TRUFFET FØLGENDE AFGØRELSE:

Artikel 1

I artikel 2, stk. 4, i afgørelse 88/591/EKSF, EØF, Euratom tilføjes i slutningen af tredje punktum: "eller af en enkelt dommer".

Artikel 2

Denne afgørelse træder i kraft på femtendedagen efter offentliggørelsen i De Europæiske Fællesskabers Tidende.

Udfærdiget i Luxembourg, den 26. april 1999.

På Rådets vegne

J. FISCHER

Formand

(1) EFT C 328 af 26.10.1998, s. 167.

(2) EFT L 11 af 14.1.1994, s. 1.

(3) EFT L 319 af 25.11.1988, s. 1. Afgørelsen er senest ændret ved tiltrædelsesakten af 1994.
RÅDETS AFGØRELSE

af 22. april 1999

om beskikkelse af et medlem af Regionsudvalget

(1999/281/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Rembert Behrendt er trådt tilbage som medlem, hvilket Rådet blev underrettet om den 23. marts 1999,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Werner Ballhausen beskikkes som medlem af Regionsudvalget som efterfølger for Rembert Behrendt for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, 22. april 1999.

På Rådets vegne

W. MÜLLER

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 29. april 1999

om ændring af beslutning 1999/212/EF om visse foranstaltninger, der skal hindre overførsel af mund- og klovesygevirus fra Algeriet, Marokko og Tunesien til Det Europæiske Fællesskabs område

(meddelt under nummer K(1999) 1118)

(EØS-relevant tekst)

(1999/292/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6, og

ud fra følgende betragtninger:

(1) Der er bekræftet mund- og klovesyge i husdyrbestanden i Algeriet, Marokko og Tunesien; derfor har Kommissionen vedtaget beslutning 1999/212/EF(2) om visse foranstaltninger, der skal hindre overførsel af mund- og klovesygevirus fra Algeriet, Marokko og Tunesien til Det Europæiske Fællesskabs område;

(2) ifølge artikel 4 i nævnte beslutning skal foranstaltningerne tages op til fornyet overvejelse på baggrund af sygdommens udvikling;

(3) sygdomssituationen i de pågældende tredjelande tillader ikke, at foranstaltningerne ophæves; disse foranstaltningers gyldighedsperiode bør derfor forlænges med tre måneder;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 1999/212/EF ændres "30. april 1999" til "31. juli 1999".

Artikel 2

Denne beslutning er rettet til medlemsstaterne.

Udfærdiget i Bruxelles, den 29. april 1999.

På Kommissionens vegne

Franz FISCHLER

Medlem af Kommissionen

(1) EFT L 24 af 30.1.1998, s. 9.

(2) EFT L 74 af 19.3.1999, s. 29.
RÅDETS AFGØRELSE

af 26. april 1999

om forlængelse af gyldigheden af fælles holdning 96/635/FUSP vedrørende Burma/Myanmar

(1999/289/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Fælles holdning 96/635/FUSP af 28. oktober 1996, fastlagt af Rådet på grundlag af artikel J.2 i traktaten om Den Europæiske Union, vedrørende Burma/Myanmar(1), ændret og forlænget ved afgørelse 98/612/FUSP(2), udløber den 29. april 1999;

gyldigheden af fælles holdning 96/635/FUSP bør på baggrund af punkt 6 deri forlænges yderligere -

TRUFFET FØLGENDE AFGØRELSE:

Artikel 1

Gyldigheden af fælles holdning 96/635/FUSP forlænges indtil den 29. oktober 1999.

Artikel 2

Denne afgørelse offentliggøres i EF-Tidende.

Udfærdiget i Luxembourg, den 26. april 1999.

På Rådets vegne

J. FISCHER

Formand

(1) EFT L 287 af 8.11.1996, s. 1.

(2) EFT L 291 af 30.10.1998, s. 1.
RÅDETS BESLUTNING

af 30. marts 1999

om bemyndigelse af Den Franske Republik til at indføre eller fortsat anvende punktafgiftsfritagelser eller -lempelser for visse typer mineralolier, der anvendes til særlige formål, jf. fremgangsmåden i artikel 8, stk. 4, i direktiv 92/81/EØF

(1999/254/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier(1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 8, stk. 4, i Rådets direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelser for eller lempelser i punktafgifterne for mineralolier, hvis særlige politiske hensyn taler herfor;

de franske myndigheder har meddelt Kommissionen, at de fra den 1. januar 1999 ønsker at differentiere punktafgiftssatsen for et nyt brændstof bestående af en emulsion af vand og frostvæske/gasolie, der stabiliseres af overfladeaktive stoffer; fremgangsmåden i artikel 8, stk. 4, kan finde anvendelse;

de øvrige medlemsstater er blevet underrettet herom;

Kommissionen og alle medlemsstaterne anerkender, at en sådan differentiering er begrundet i miljøpolitiske hensyn og ikke medfører illoyal konkurrence eller forstyrrelser af det indre marked;

Kommissionen undersøger jævnligt fritagelserne og lempelserne for at sikre, at de fortsat er forenelige med det indre marked og Fællesskabets miljøbeskyttelsespolitik;

Frankrig har anmodet om bemyndigelse til at indføre de differentierede punktafgiftssatser tidligst fra den 1. januar 1999, og Rådet skal senest den 31. december 1999, når nærværende bemyndigelse udløber, undersøge situationen på grundlag af en rapport fra Kommissionen -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i direktiv 92/81/EØF og med forbehold af de forpligtelser, der gælder efter Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier(2), navnlig overholdelse af de i direktivets artikel 5 foreskrevne minimumssatser, bemyndiges Den Franske Republik til fra den 1. januar 1999 og indtil den 31. december 1999 at anvende en differentieret punktafgiftssats for et nyt brændstof bestående af en emulsion af vand og frostvæske/gasolie, der stabiliseres af overfladeaktive stoffer.

Artikel 2

Denne beslutning er rettet til Den Franske Republik.

Udfærdiget i Bruxelles, den 30. marts 1999.

På Rådets vegne

K.-H. FUNKE

Formand

(1) EFT L 316 af 31.10.1992, s. 12.

(2) EFT L 316 af 31.10.1992, s. 19.
KOMMISSIONENS BESLUTNING

af 7. maj 1999

om beskyttelsesforanstaltninger over for registrerede heste fra Sydafrika

(meddelt under nummer K(1999) 1176)

(EØS-relevant tekst)

(1999/334/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 1, og

ud fra følgende betragtninger:

(1) Ved Rådets direktiv 90/426/EØF om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(3), senest ændret ved akten vedrørende Østrigs, Finlands og Sveriges tiltrædelse, er det fastsat, hvilke foranstaltninger der skal træffes over for afrikansk hestepest;

(2) ved Kommissionens beslutning 97/10/EF(4) er der fastsat importbetingelser for registrerede heste, for så vidt angår midlertidig og anden indførsel til EF fra Sydafrika;

(3) flere heste i overvågningsområdet i Western Cape Province i Sydafrika, som blev oprettet ved beslutning 97/10/EF med hensyn til indførsel af registrerede heste fra Cape Towns hovedstadsområde, der er et sygdomsfrist område, er blevet meldt døde af afrikansk hestepest;

(4) veterinærmyndighederne i Sydafrika har truffet de nødvendige foranstaltninger til at bekæmpe sygdommen, herunder vaccination af modtagelige dyr inden for et risikoområde, som er beliggende i overvågningsområder;

(5) forekomsten af denne sygdom i overvågningsområdet i Western Cape Province kan udgøre en alvorlig fare for enhovede dyr i EF; desuden udelukker vaccination i et område tæt på det sygdomsfri område yderligere regionalisering i henhold til EF-forskrifterne og internationalt anerkendte sundhedsnormer;

(6) myndighederne har suspenderet al udførsel af registrerede heste fra det sygdomsfri område til EU-medlemsstaterne; det er ikke desto mindre nødvendigt at vedtage beskyttelsesforanstaltninger på EF-plan over for indførsel af registrerede heste fra Sydafrika;

(7) midlertidig indførsel, permanent indførsel og transit, når det gælder registrerede heste fra Cape Towns hovedstadsområde, bør suspenderes;

(8) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder midlertidig indførsel, transit og indførsel, når det gælder registrerede heste fra Cape Towns hovedstadsområde.

Artikel 2

Medlemsstaterne ændrer de foranstaltninger, som de anvender for Sydafrikas vedkommende, for at bringe dem i overensstemmelse med denne beslutning.

De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 7. maj 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 224 af 18.8.1990, s. 42.

(4) EFT L 3 af 7.1.1997, s. 28.
1999/319/FUSP: Rådets afgørelse af 10. maj 1999 om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien



EF-Tidende nr. L 123 af 13/05/1999 s. 0003 - 0011



RÅDETS AFGØRELSE af 10. maj 1999 om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien (1999/319/FUSP) RÅDET FOR DEN EUROPÆISKE UNION HAR - under henvisning til fælles holdning 1999/318/FUSP(1) fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien, der er behov for en rådsafgørelse til gennemførelse af artikel 1, stk. 1 og 2, i fælles holdning 1999/318/FUSP - TRUFFET FØLGENDE AFGØRELSE: Artikel 1 Forbuddet mod indrejse i artikel 1 i fælles holdning 1999/318/FUSP finder anvendelse på følgende personer: >TABELPOSITION> Artikel 2 Denne afgørelse træder i kraft samtidig med fælles holdning 1999/318/FUSP. Artikel 3 Denne afgørelse offentliggøres i EF-Tidende. Udfærdiget i Bruxelles, den 10. maj 1999. På Rådets vegne H. EICHEL Formand (1) Se side 1 i denne Tidende.
KOMMISSIONENS BESLUTNING

af 28. april 1999

om anerkendelse af, at den finske database for kvæg er fuldt operationel

(meddelt under nummer K(1999) 854)

(Kun den finske og svenske udgave er autentisk)

(1999/317/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til Finlands anmodning, og

ud fra følgende betragtninger:

(1) Den 10. juli 1998 forelagde de finske myndigheder Kommissionen en anmodning om anerkendelse af, at deres database, der udgør en del af den finske ordning for identifikation og registrering af kvæg, er fuldt operationel; denne anmodning var ledsaget af relevante oplysninger, der blev opdateret den 19. januar 1999;

(2) de finske myndigheder har forpligtet sig til at forbedre databasens pålidelighed især ved at sikre, at den ansvarlige myndighed vil være i stand til hurtigt at korrigere fejl og mangler, der kan opspores automatisk eller ved kontrol på stedet; de finske myndigheder har forpligtet sig til at foretage disse forbedringer inden den 30. april 1999;

(3) i betragtning af situationen i Finland er det hensigtsmæssigt at anerkende, at databasen for kvæg er fuldt operationel -

VEDTAGET FØLGENDE BESLUTNING:

Artikel 1

Den finske database for kvæg anerkendes som fuldt operationel fra den 1. maj 1999.

Artikel 2

Denne beslutning er rettet til Finland.

Udfærdiget i Bruxelles, den 28. april 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.
RÅDETS AFGØRELSE

af 26. april 1999

om indgåelse af protokollen om udvidelse af samarbejdsaftalen mellem Det Europæiske Fællesskab og ASEAN-landene til også at omfatte Den Socialistiske Republik Vietnam

(1999/295/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

For at opfylde målene på området eksterne økonomiske forbindelser bør Fællesskabet godkende protokollen om udvidelse af samarbejdsaftalen mellem Det Europæiske Fællesskab og ASEAN-landene til også at omfatte Vietnam -

TRUFFET FØLGENDE AFGØRELSE:

Artikel 1

Protokollen om udvidelse af samarbejdsaftalen mellem Det Europæiske Fællesskab og ASEAN-landene til også at omfatte Vietnam godkendes herved på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet giver meddelelse om, at de for protokollens ikrafttræden nødvendige procedurer er opfyldt for så vidt angår Fællesskabet(3).

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 26. april 1999.

På Rådets vegne

J. FISCHER

Formand

(1) EFT C 95 af 24.3.1997, s. 41.

(2) EFT C 325 af 27.10.1997, s. 16.

(3) Datoen for protokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE

af 31. maj 1999

om beskikkelse af et medlem af Regionsudvalget

(1999/373/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 263,

under henvisning til Rådets afgørelse 98/110/EF af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Christof Zernatto er trådt tilbage som medlem, hvilket Rådet underrettet om den 19. april 1999;

under henvisning til indstillingen fra den østrigske regering -

TRUFFET FØLGENDE AFGØRELSE:

Eneste artikel

Jörg Haider beskikkes som medlem af Regionsudvalget som efterfølger for Christof Zernatto for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 31. maj 1999.

På Rådets vegne

J. FISCHER

Formand

(1) EFT L 28 af 4.2.1998, s. 19.
1999/319/FUSP: Rådets afgørelse af 1. juni 1999 om ændring af afgørelse 1999/319/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien



EF-Tidende nr. L 140 af 03/06/1999 s. 0001 - 0009



RÅDETS AFGØRELSE af 1. juni 1999 om ændring af afgørelse 1999/319/FUSP om gennemførelse af fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien (1999/357/FUSP) RÅDET FOR DEN EUROPÆISKE UNION HAR - under henvisning til fælles holdning 1999/318/FUSP fastlagt af Rådet den 10. maj 1999 vedrørende supplerende restriktive foranstaltninger mod Forbundsrepublikken Jugoslavien(1) og afgørelse 1999/319/FUSP(2) om gennemførelse heraf, listen i artikel 1 i afgørelse 1999/319/FUSP bør ajourføres i henhold til artikel 1, stk. 3, i fælles holdning 1999/318/FUSP - TRUFFET FØLGENDE AFGØRELSE: Artikel 1 Artikel 1 i afgørelse 1999/319/FUSP affattes således: "Artikel 1 Forbuddet mod indrejse i artikel 1 i fælles holdning 1999/318/FUSP finder anvendelse på følgende personer: >TABELPOSITION>". Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i EF-tidende. Udfærdiget i Bruxelles, den 1. juni 1999. På Rådets vegne J. FISCHER Formand (1) EFT L 123 af 13.5.1999, s. 1. (2) EFT L 123 af 13.5.1999, s. 3.
RÅDETS AFGØRELSE

af 25. maj 1999

om beskikkelse af et medlem af Regionsudvalget

(1999/360/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 98/110/EF af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Oskar Lafontaine er trådt tilbage som medlem, hvilket Rådet blev underrettet om den 26. marts 1999;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Reinhard Klimmt beskikkes som medlem af Regionsudvalget som efterfølger for Oskar Lafontaine for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 25. maj 1999.

På Rådets vegne

H. EICHEL

Formand

(1) EFT L 28 af 4.2.1998, s. 19.